“เงินบาท” วันนี้เปิดตลาด 34.29 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 34.29 บ. แข็งค่าจากปิดตลาดวานนี้ 34.32 บ. ชี้กรอบเคลื่อนไหว 34.15-34.45 บ./ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง ผู้ส่งออกขายเหนือระดับ34.50 บาท/ดอลลาร์
“เงินบาท” วันนี้เปิดตลาด 34.29 บ. แข็งค่าจากปิดตลาดวานนี้ 34.32 บ. ชี้กรอบเคลื่อนไหว 34.15-34.45 บ./ดอลลาร์
16 ก.พ. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(16 ก.พ.66) เปิดตลาด  34.29 บาท/ดอลลาร์ แข็งค่าขึ้นเล็กน้อย เมื่อเทียบกับราคาปิดตลาดเมื่อวานที่ระดับ 34.32 บาท/ดอลลาร์
โดยดอลลาร์ยังคงแข็งค่าเมื่อเทียบกับสกุลเงินหลัก หลังสหรัฐรายงาน ตัวเลขยอดค้าปลีกพุ่งขึ้น 3% ในเดือนม.ค. สูงกว่าที่นักวิเคราะห์คาดที่ระดับ 1.8%  ทำให้นักลงทุนกังวลว่าเฟดจะปรับขึ้นอัตราดอกเบี้ยนานกว่าที่คาดไว้
ขณะที่วานนี้นักลงทุนต่างชาติเทขายตลาดพันธบัตรไทยสุทธิ 5,971 ล้านบาท ในขณะที่ซื้อหุ้นไทยสุทธิ 5,619.19 ล้านบาท โดยมองกรอบค่าเงินบาทวันนี้เคลื่อนไหวที่ ระดับ 34.15  – 34.45 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง และผู้ส่งออกขายเงินตราต่างประเทศที่ระดับเหนือ 34.50 บาท/ดอลลาร์